**Ejerforeningen Søbyen Etape 2**

Bestyrelsesmøde tirsdag d. 04.10.2016 – kl. 19.00.

Deltagere: Ole Bøje (bestyrelsesformand), Lars Møller (næstformand), Betina Bollerup, Peder Jørgen Christensen og Jan Eriksen.

**Referat**

1. **Orientering fra formanden:**

Ole Bøje har haft møde med ejerforeningen/grundejerforeningen for etape 1, hvor der blev udvekslet erfaringer – herunder drøftet forsikringstilbud på ejendommene samt prisniveau på administrationsselskab. Der blev tillige gjort opmærksom på, at vi skal være OBS på betongulvet på vores altaner – specielt undersiden som jo faktisk bedst kan ses af ens underbo. Vær opmærksom på evt. revnedannelser som der i værste fald kan trænge vand ind i. Endvidere blev der givet en orientering fra grundejerforeningen primært omkring økonomi og kørselsoverflader i Søbyen.

1. **Aktuelle punkter:**
2. Ophængning af diverse ting på ejendommene: Der vil ske en præcisering i husordenen af, hvad der må hænges op på ejendommene og i givet fald hvor. Der kan således ikke opsættes noget på ejendommene forinden bestyrelsens accept foreligger.
3. Der fremsendes brev vedr. formel afleveringsforretning på fællesarealer (inde som ude) til Ejendomsselskabet Søbyen A/S / KOM A/S, idet denne efter bestyrelsesn opfattelse reelt ikke har fundet sted. I den forbindelse vil bestyrelsen benytte sig af ekstern bistand.
4. Hjertestarter: Det er lykkedes for Lars Møller i bestyrelsen at skaffe sponsorindtægter for ca. 30.000 kr. (fra alle leverandører til byggeriet af Søbyen). Dette betyder, at der kan blive indkøbt og ophængt en hjertestarter stort set uden omkostninger for ejerforeningen.
5. Fordelingstal vedr. de enkelte lejligheder: Ole Bøje har rettet henvendelse til ejerforeningens administrationsselskab for nærmere forklaring på de tilretninger der senest har været foretaget på afregningen af kvartalsvise fællesudgifter. Der er muligvis fejl i fordelingstallene på de enkelte lejligheder. Bestyrelsen vender tilbage herom, så snart der foreligger noget nyt.
6. Fra 2017 vil bestyrelsen afsætte et særskilt beløb i ejerforeningens budget til fremadrettet vedligeholdelse.
7. Skobørster: På næste bestyrelsesmøde vil der blive truffet beslutning om evt. opsætning af skobørster ved hver opgang.
8. **Næste bestyrelsesmøde:**

Afholdes hos Peder Jørgen Christensen (nr. 14, 2. tv.) tirsdag d. 08.11.2016 – kl. 19.00.

Efterfølgende bestyrelsesmøde afholdes hos Lars Møller (nr. 12, 4. th.) tirsdag d. 20.12.2016 – kl. 19.00.

1. **Evt:**

* En ekstra facaderens: Drøftes på kommende bestyrelsesmøde.
* Måttecheck: Der skal følges op og evalueres på ordningen med måtter i opgangene.
* Husorden: Ajourføres og præciseres omkring branddøre i kælderen som skal være lukket.